text: Skibet er ladet med masser af salt
  13 januar 2011 kl. 16.03
  Så er der salt igen. Et skib med 6000 tons salt lagde i dag til kaj på havnen i Fredericia.
  De mange tons salt har været længe ventet i de Syd- og Sønderjyske kommuner og hos Vejdirektoratet. 
  I mange kommuner er der blevet skåret ned på glatførebekæmpelsen pga. de slunkne saltlagre. I kolding har det f.eks medført at man indskrænkede bekæmpelsen til udelukkende at omhandle de store veje.
  
  Skibet er ladet med meget mere salt
  Dagens salthøst kan dog på ingen måde måle sig med hvad der i disse dage er på vej mod Fredericias havn.
  Da der pt. er for stor efterspørgsel på salt, kan Middelhavsområdet ikke følge med.
  Et kæmpe skib er derfor på vej med hele 70.000 tons salt fra den anden side af jorden, nemlig Australien.
  Når skibet i næste uge lægger til i Fredericia, vil det have været undervejs i 35 dage.
  